น.นพรัตน์ - วิกิพีเดีย

# น.นพรัตน์

### จากวิกิพีเดีย สารานุกรมเสรี

น.นพรัตน์ เป็นนามปากกาของนักแปลนิยายจีนชื่อดังสองคน (เป็นพี่น้องกัน) คือ อานนท์ (ภายหลังเปลี่ยนชื่อเป็นธนทัศน์) ภิรมย์อนุกูล และอำนวย ภิรมย์อนุกูล (ปัจจุบันอานนท์เสียชีวิตแล้ว)

งานแปลชิ้นแรกใช้นามปากกาว่า อ.อภิรมย์ แต่เมื่อแปลสองเรื่องคู่กัน จึงต้องมีนามปากกาที่สอง คือ น.นพรัตน์ ( มีที่มาจากชื่อร้านเพชร) นามปากกาอื่นๆ คือ ไผ่ใบเขียว กับงานแปลชุดโคตรโกง

ผลงานของ น.นพรัตน์ ที่มีชื่อเสียง มีมากมายหลากหลาย จนมาถึงเรื่องล่าสุดคือ จอมคนแผ่นดินเดือด ซึ่งเป็นนิยายที่มีความพิเศษ ก็คือเป็นนิยายแปลลำดับที่ 300 ของ น.นพรัตน์

นอกจากนี้ น.นพรัตน์ยังถือเป็นผู้บุกเบิกการนำนิยายละครมาลงตีพิมพ์ในหนังสือพิมพ์รายวัน เป็นประจำอย่างต่อเนื่องด้วย โดยเริ่มจากการทำงานกับหนังสือพิมพ์ไทยรัฐ ซึ่งในช่วงนั้นหนังสือพิมพ์ถูกจำกัดเสรีภาพในการเสนอข่าว ทำให้หนังสือพิมพ์ต้องหาทางออกโดยมอบหมายให้ น.นพรัตน์ เขียนเรื่องนิยายจีน โดยนำเค้าโครงมาจาก นิยายกำลังภายในทางโทรทัศน์ มาลงเป็นตอนๆ และ ต่อเนื่องมาจนปัจจุบันที่กลายเป็นสูตรสำเร็จของหนังสือพิมพ์รายวันของไทย แทบจะทุกฉบับ ที่ต้องมีการลงตีพิมพ์นิยายจากละครโทรทัศน์

จุดเด่นที่เป็นที่จดจำอย่างหนึ่งของน.นพรัตน์ สำหรับแฟนๆ นิยายกำลังภายในจีน นั้นก็ืคือ ลายเซ็นที่ดูไม่ต่างกับการเขียนลายมือตามปกติ ซึ่ง น.นพรัตน์ มักจะมาแจกลายเซ็น ในงาน สัปดาห์หนังสือแห่งชาติและ งานๆอื่นๆ เป็นประจำทุกปี

## [แก้] แหล่งข้อมูลอื่น

- นิยายจีนดอทคอม ทำเนียบผู้แปล
- มติชน น.นพรัตน์ ผู้แปลนิยายจีน

ดึงข้อมูลจาก "http://th.wikipedia.org../../../%E0%B8%99/2E/%E0%B8%99/%E0%B8%99.%E0%B8%99%E0%B8%9E%E0%B8%A3%E0%B8%B1%E0%B8%95%E0%B8%99%E0%B9%8C.html".

หมวดหมู่: ผู้แปลนิยายกำลังภายใน | นามปากกา

##### Views

- บทความ
- อภิปราย
- รุ่นปัจจุบัน

##### ค้นหา